Angoła

L'Angoła el xe on Stato de ł'Africa sentrałe. Ła confina a nord co ła Republica Democràtega del Congo, a est col Zanbia, a sud co ła Namibia e a ovest ła se affacia so ł'Oçeano Atlantego. Ła fa parte del paexe anche ł'exclave de Cabinda che ła se cata al confine intrà Republica Democràtega del Congo e Republica del Congo. Zeografia Grande 1 246 700 km². L'Angoła la xe cuerta da foreste, co fiumi e teren fetile. La costa l'è longa e pescosa. Storia Antighità Come in tuti i paexi de l'Africa australe, i primi abitanti xera khoisan, un grupo de caciatori e racoglitori. I bantu xe rivà dal nord e sa tolto la majoria del teritorio. I portoghexi xe rivà su le coste de l'Angoła inte el 1483. Un toco a la olta, tuta la costa de l'Angoła pasò soto el control de i portoghexi. I olandesi ga conquistà Luanda inte el 1643, ma i portoghexi sa ritolto la cità inte el 1648. En tel 1757, i portoghexi ga scominsià el comercio de i s-ciavi a partir da Cabinda. Dopo un periodo de stasi, i portoghexi ga scominsià a conquistar l'interno inte el XIX secolo. Modernità L'Angoła xe diventà indipendente inte el novembre 1975. Subito dopo, la guera civil ga oposto tre difarenti grupi (MPLA, UNITA e FNLA). El Sudafrica ga atacà l'Angoła par liberarse de i gueriglieri de la SWAPO che combatea par el control de la Namibia. En tel 1976, el FNLA fu distruto da i soldà cubani che iutava el MPLA. L'UNITA guidà da Jonas Savimbi l'era sostegnù da la Amèrica e dal Sudafrica. El 1979, Jose Eduardo dos Santos l'è diventà el presidente e da alora el controla le sorti politighe del paexe. Inte el 1997, i do grupi se sà acordà par un governo de unità nasional, ma la guera civil xe riscomincià inte el 1998. Inte el fevraro del 2002, Jonas Savimbi morì, copà da un comando de portoghexi che sera acordá co de i cai de l'UNITA. I do grupi ga firmà n'acordo par governar el paexe. On paexe distruto da la guera e da la corusion, senza infrastruture, pien de campi minati. El governo dee anca tratar co el Fronte par la Liberazion de l'Enclave de Cabinda, doe se cata la majoria del petrolio. El governo l'è acusa de gravi abusi de i diriti mani, de corusion e de no utilizar ben i schei che vien dal petrolio. Zeografia politega La so cavedal la xe Luanda. Popolasion La ga 12 127 071 de abitanti (stima lujo 2006). Etnie In Angoła se cata tanti grupi etnici. I pì importanti xe: Ovimbundu 37%, Kimbundu 25%, Bakongo 13%, metici 2%, eoropei. El resto (22%) xe grupi picoli. Religion La majoria de la popolasion xe catolega. Ghe anca riti tradisionali, e picole comunità protestanti. Łéngue La łéngua oficial xe el portoghexe. Economia L'Angoła xe uno de i paexi piassè richi de l'Africa. Ghe minerai de tute le soerti, diamanti, petrolio e gas. L'agricoltura no xe svilupà par colpa de la guera civil. Quasi quatro milioni de angolani xe tornà inte el paexe dopo la fin de la guera, ma la ristruturasion de l'agricoltura no la xe oncora partia. Gałeria de someje Notasion Altri projeti Wikimedia Commons el detien imàjini o altri file so Angoła el detien schemi gràfeghi so Linganbi foresti Sito ufisałegoverno.gov.ao. Angola, in Disionàrio de istòria, Istituto de ła Ençiclopedia Italiana, 2010. Angòlasapere.it, De Agostini. (IT, DE, FR) Angołahls-dhs-dss.ch, Disionàrio stòrego de ła Svìsara. (EN) William Gervase Clarence-Smith e John Kelly Thornton, AngolaEnçiclopedia Britannica, Encyclopædia Britannica, Inc.